
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
Općina Koprivnički Bregi
	






OBRAZLOŽENJE OSTVARENJA PRIHODA I PRIMITAKA,
 RASHODA I IZDATAKA  
UZ POLUGODIŠNJI IZVJEŠTAJ O IZVRŠENJU PRORAČUNA 
OPĆINE KOPRIVNIČKI BREGI ZA 2022. GODINU


1. OBRAZLOŽENJE PRIHODA I PRIMITAKA

U izvještajnom razdoblju prihodi od poslovanja ostvareni su u iznosu 3.048.692,19 kuna, odnosno 102,6% u odnosu na ostvarenje izvještajnog razdoblja prethodne godine te 36,4% izvršenja od godišnjeg plana proračuna.

PRIHODI OD POREZA (61)

Prihodi od poreza ostvareni su u iznosu 1.047.035,01 kn, odnosno 5,6% više u odnosu na izvještajno razdoblje prethodne godine. Povećanje je iskazano kod poreza i prireza na dohodak zbog povećanja broja zaposlenih na području općine.  
U podskupini računa -613 porezi na imovinu u iznosu od 87.803,55 kuna veći su za 25,6% u odnosu na izvještajno razdoblje prethodne godine zbog više uplaćenog poreza na promet nekretnina. Povećana je kupnja nekretnina na području općine što je pozitivno za daljnji razvoj sredine.
U podskupini 614 iskazan iznos od 11.665,71 kuna odnosi se na uplatu poreza na potrošnju alkoholnih i bezalkoholnih pića, a što je vezano uz poslovanje ugostiteljskih objekata na području općine.

POMOĆI IZ PRORAČUNA (63)

	Realizirani prihodi od pomoći iz drugih proračuna (podskupina 633) u iznosu 1.250.505,78 kn odnose se na tekuće pomoći iz državnog proračuna – kompenzacijske mjere. 
	U podskupini 634 realizirani iznos od 33.976,91 kuna odnosi se na doznačena sredstva iz Hrvatskog zavoda za zapošljavanje namjenjena za financiranje jedne zaposlene osobe u javnom radu. 
Iskazana sredstva u 2021. godini - kapitalne pomoći od izvanproračunskih korisnika u iznosu 185.143,00 kuna odnose na pomoći Hrvatskih cesta u realizaciji projekta izgradnje pješačke staze s oborinskom odvodnjom uz državnu cestu DC2 u naselju Glogovac. Općina i Hrvatske ceste Sporazumom i Ugovorom definirale su financiranje projekta.  Ugovorom je definirano da će Hrvatske ceste sufinancirati stvarno izvedene radove bez PDV-a. Projekt je započet u 2019.godini, a završen u 2020.godini. Planirana sredstva pomoći nisu u cijelosti realizirana u 2020.godini već je dio realiziran u 2021.g.
U podskupini 638 evidentirana sredstva u iznosu 62.042,60 kuna odnose se na pomoći iz EU fondova. Sredstva su doznačena za financiranje plaća za tri gerontodomaćice  u projektu „Pomoć je moć“. Projekt „Pomoć je moć“ započeo je u 2021. godini i završio u veljači 2022. godine. Po realizaciji i kontroli projekta, sredstva su u cijelosti doznačena u 2022. godini.
Sredstva u iznosu 138.951,00 kuna realizirana u 2021. godini odnose se na pomoć iz EU sredstava za projekt rekonstrukcije ograde na groblju u naselju Koprivnički Bregi .
 Projekt je prijavljen na natječaj putem LAG-a. Sredstva su odobrena, ali nisu realizirana u 2020.godini već po izvršenom nadzoru i kontroli u 2021. godini. 

PRIHODI OD IMOVINE (64)

        Na podskupini 642 – prihodi od nefinancijske imovine realizirani su u odnosu na prethodno izvještajno razdoblje sa 63,2%. Na izvršenje ovih prihoda utjecalo je manje uplaćenih sredstava od zakupa i iznajmljivanja imovine. U izvještajnom razdoblju prethodne godine uplaćivana su sredstva za zakup državnog poljoprivrednog zemljišta sukladno Ugovorima po Programu raspolaganja državnim poljoprivrednim zemljištem u prvom polugodištu. U 2022. godini i nadalje sukladno Ugovoru korisnici državnog poljoprivrednog zemljišta naknadu za zakup dužni su platiti do kraja godine.

PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65)

	Prihodi po posebnim propisima odnose se na prihode od vodnog gospodarstva, prihode od šumskog doprinosa i ostale nespomenute prihode. Povećani su prihodi od šumskog doprinosa. Ova vrsta prihoda ovisi o količini sijeće šuma na području općine. 
Veće odstupanje u odnosu na prethodno izvještajno razdoblje uočeno je  na računu - 6526 ostali nespomenuti prihodi. Planirani prihodi od grobljanske naknade nisu realizirani iz razloga što je obveza plaćanja naknade do 15. studenog u godini. Realizacija ovih prihoda očekuje se u drugom polugodištu.
	Prihodi od komunalnog doprinosa iskazani na računu 6531 u iznosu od 1.893,21 kuna, veći su u odnosu na izvještajno razdoblje prethodne godine. Ova vrsta prihoda izravno je povezana sa postupkom legalizacije nezakonito izgrađenih zgrada u prostoru i gradnjom novih objekata na području općine.
	Uplata prihoda od komunalne naknade manja je u odnosu na izvještajno razdoblje prethodne godine iz razloga što je došlo do kašnjenja izdavanja uplatnica građanima zbog primjene novog informatičkog sustava u poslovanju Općine. Realizacija se očekuje u narednom razdoblju.

2. OBRAZLOŽENJE RASHODA I IZDATAKA

U izvještajnom razdoblju rashodi su realizirani u iznosu 1.924.650,34 kuna, odnosno 102,6% u odnosu na izvještajno razdoblje prethodne godine.

RASHODI ZA ZAPOSLENE (31)

Rashodi za zaposlene ostvareni su 4,7% više nego prošle godine. Veće odstupanje iskazano je na podskupini računa 312 – ostali rashodi za zaposlene iz razloga što je regres za zaposlene u 2022. godini isplaćen u mjesecu lipnju, a u 2021. godini isti je isplaćen u mjesecu srpnju.


MATERIJALNI RASHODI (32)

	Materijalni rashodi ostvareni su sa 74,5% u odnosu na izvještajno razdoblje prethodne godine. Odstupanja u odnosu na prošlu godinu zabilježena su na:
	Podskupina 321- naknade troškova zaposlenima povećane su u odnosu na izvještajno razdoblje prethodne godine zbog povećanih troškova za stručno usavršavanje zaposlenika. U 2021. godini zbog epidemioloških mjera koje su se primjenjivale zbog covid 19 isti nisu realizirani.
	Podskupina 322 - rashodi za materijal i energiju ostvareni su za 74,9% više u odnosu na izvještajno razdoblje prethodne godine. Razlog povećanju su povećani troškovi energije zbog promjena cijena energenata.
	Podskupina 323 – rashodi za usluge u odnosu na izvještajno razdoblje prošle godine smanjeni su za 37,5%. U strukturi ovih rashoda veće odstupanje iskazano je na:
·  Odjeljak 3232 – usluge tekućeg i investicijslog održavanja u iznosu 79.933,21 kuna realizirane su za 52,9% manje u odnosu na prethodno izvještajno razdoblje. 
Smanjeni su troškovi za tekuće i investicijsko održavanje zgrada, za održavanje postrojenja i opreme utrošeno je 10.165,10 kn (popravci i održavanje uredske opreme i kosilica), za tekuće i investicijsko održavanje javne rasvjete utrošeno je 48.728,75 kn (popravci i održavanje javne rasvjete), za tekuće i investicijsko održavanje parka utrošeno je 11.449,36 kn (održavanje zelenih površina i cvijeće), za održavanje  cesta i poljskih puteva utrošeno je 9.590,00  kn (održavanje prometnica u zimi čišćenje odvodnih jaraka), a u 2021. godini u izvještajnom razdoblju ovi rashodi iznosili  su  98.233,00 kn zbog sanacije poljskih puteva te održavanja bankina. U 2022. godini sanacija poljskih puteva predviđena je za naredno razdoblje.
· Odjeljak 3233 – usluge promidžbe i informiranja iskazane su u iznosu 13.600,64 kn i smanjene su u odnosu na izvještajno razdoblje prošle godine zbog raskida nekih ugovora vezanih uz promidžbu.
· Odjeljak 3234 – komunalne usluge iskazane su u iznosu 90.389,16 kn. Troškovi se odnose na troškove vodoopskrbe u iznosi 3.050,13 kn, zbrinjavanje i odvoz smeća u iznosu 46.651,40 kn, troškovi deratizacije i dezinsekcije u iznosu 20.425,00 kn, te naknade za uređenje voda u iznosu 20.262,63 kn.
Od navedenih troškova, smanjeni su troškovi zbrinjavanja i odvoza smeća. 
· Odjeljak 3236 –zdravstvene i veterinarske usluge u iznosu 47.075,75 kn, izvršene su u odnosu na prethodno izvještajno razdoblje za 83% više. Rashodi se odnose na skrb i zbrinjavanje psa lutalica na području općine.
· Odjeljak 3237 –troškovi za intelektualne i osobne usluge u iznosu 6.695,53 kn, u odnosu na izvještajno razdoblje prethodne godine smanjeni su za 83,7% . U 2021. godini  evidentirani su troškovi vezani uz Ugovor o djelu za obavljanje komunalnih poslova vezano uz ukop pokojnika. U 2022. godini isti poslovi povjereni su komunalnom poduzeću što je i utjecalo na smanjenje navedenih troškova.
· Odjeljak 3238 – računalne usluge iskazane u iznosu 25.912,59 kuna, povećane su u odnosu na izvještajno razdoblje prethodne godine za 72,9%. U 2022 godini Općina svoje poslovanje iskazuje u novom informatičkom sustavu te su povećani troškovi instalacije novih aplikacija i održavanja sustava.  
· Odjeljak 3239 – ostale usluge u iznosu 13.489,11 kuna izvršene su u odnosu na izvještajno razdoblje 74%. Troškovi se odnose na troškove naknada Poreznoj upravi u iznosu 1% od ukupno naplaćenih prihoda za obavljanje poslova utvrđivanja, evidentiranja naplate, nadzora i ovrhe poreza na dohodak  u  iznosu 9.989,11 kn i usluge Bibliobusa 3.500,00 kuna.
Podskupina - 329 ostali nespomenuti rashodi poslovanja iskazani su u iznosu 91.684,62 kn, odnosno 53,5% manje u odnosu na izvještajno razdoblje prethodne godine. U strukturi ovih rashoda  smanjeni su troškovi naknada za rad predstavničkih i izvršnih tijela, povjerenstava i sl. U 2021. godini provodili su se izbori u JLS što je razlog smanjenih navedenih troškova u 2022. godini. Povećani su troškovi premije osiguranja zbog proširene police osiguranja imovine Općine u odnosu na 2021. godinu. 

FINANCIJSKI RASHODI (34)  

Iskazani financijski rashodi u iznosu 4.574,23 kn odnose se na troškove
bankarskih usluga i usluga platnog prometa, te troškove naknada od 0,5% od naplaćenih prihoda.

POMOĆI DANE U INOZEMSTVO I UNUTAR OPĆEG PRORAČUNA (36)

       Podskupina 366 - pomoći proračunskim korisnicima drugih proračuna dane u inozemstvo i unutar općeg proračuna u iznosu 378.740,70 kuna odnose se na: sredstva pomoći iz proračuna za potrebe osnovnog školstva u iznosu 7.721,83 kn, sredstva za potrebe predškolskog odgoja u iznosu 365.018,87 kn te kapitalna pomoć za kupnju novog vozila Bibliobusa.
U osnovnom školstvu financirane su školske i vanškolske aktivnosti.
U predškolskom odgoju financirani su troškovi plaća odgojnog i stručnog osoblja vrtića „Potočić“ podružnice dječjeg vrtića „Vrapčić“.

NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE (37)

Evidentirani iznos na podskupini 372 –ostale naknade građanima i kućanstvima iz proračuna u iznosu 217.311,99 kuna odnose se na:

 -stipendije studenata                                   33.000,00 kuna
	- pomoć obiteljima i kućanstvima                         18.434,34 kuna,
	- pomoć zbog elementarne nepogode                        3.500,00 kuna,
	- jednokratne novčane pomoći za novorođenće               24.000,00 kuna,
	-sufinanciranje boravka djece u jaslicama i vrtićima          109.955,00 kuna,
	- pomoć građanima i kućanstvima u naravi                   16.722,65 kuna
	- jednokratne pomoći pojedinim obiteljima                   1.400,00 kuna,
	- isplata uskrsnica starijim osobama                       10.300,00 kuna.   
	
Na povećanje od 33,6% u odnosu na izvještajno razdoblje prethodne godine utjecalo je uvođenje nove novčane pomoći starijim osobama koje se isplaćuju povodom Uskrsa.
	Sufinanciranje boravka djece u jaslicama i vanjskim vrtićima veće je u odnosu na izvještajno razdoblje prethodne godine, a što ovisi o broju djece polaznika jasličke skupine i djece starije dobi u drugim vrtićima. Općina Koprivnički Bregi Odlukom Općinskog vijeća sufinancira 50% cijene boravka djece u vrtićima izvan vrtića „Potočić“, koji kao podružnica dječjeg vrtića „Vrapčić“ djeluje na području općine. Zbog nedovoljnog kapaciteta za smještaj djece u vrtiću „Potočić“ čuvanje djece osigurava se i u ostalim vrtićima i obrtima.
	Pomoći građanima i kućanstvima u naravi smanjena su u odnosu na izvještajno razdoblje prethodne godine jer ovise o iskazanim potrebama građana i kućanstava.

OSTALI RASHODI (38)

	Rashodi iskazani na podskupini 381 u iznosu 218.625,00 kuna, veći su za 30,7% u odnosu na izvještajno razdoblje prošle godine. Rashodi se odnose na tekuće donacije  udrugama za izvršavanje programa u kulturi, sportu, vatrogastvu, te političkim strankama i sponzorstva kako slijedi: 

	- kulturno-umjetničkim udrugama                         30.000,00 kuna,
	-sportskim društvima                                   77.000,00 kuna,
	-vatrogasnim udrugama                                 65.000,00 kuna,
	-Gorska služba spašavanja                               15.000,00 kuna,
	- političkim strankama                                   1.025,00 kuna,
	- humanitarnim organizacijama – Crveni križ                20.000,00 kuna,
	- ostalim društvenim organizacijama                        8.600,00 kuna,
	- sponzorstva                                          2.000,00 kuna.

	 Odstupanja u odnosu na prethodno izvještajno razdoblje veća su iz razloga što su sredstva udrugama u 2021. godini većim dijelom isplaćivana u drugoj polovici godine zbog izbora u JLS.
        Na podskupini 382- kapitalne donacije neprofitnim organizacijama u 2022. godini nisu realizirana, a sredstva iskazana u iznosu od 17.991,00 kuna u 2021. godini odnose se na pomoć DVD-u za otplatu vatrogasnog vozila. 
        Na podskupini 386 – kapitalna pomoć u iznosu 10.800,00 kn odnosi se na financiranje projektne dokumentacije za izgradnju/produljenje sustava odvodnje i vodoopskrbe u naselju Glogovac.

RASHODI ZA NABAVU NEFINANCIJSKE IMOVINE (4)

Rashodi za nabavu nefinancijske imovine iskazani u iznosu 182.782,88 kuna smanjeni su u odnosu na izvještajno razdoblje prethodne godine i odnose se na:
- troškove izrade projektne dokumentacije za dogradnju dječjeg vrtića „Potočić“ u iznosu 52.500,00 kuna,
-izgradnja pješačko-biciklističke staze u naselju Koprivnički Bregi u Ulici Braće Radić-dionica 1 u iznosu 625,00 kuna. Realizacija projekta nastavlja se do kraja 2022. godine,
       - troškove nabave postrojenja i opreme u iznosu 129.657,88 kuna. Sredstva su utrošena za kupnju uredske opreme (računalo i fotokopirni aparat) u iznosu 23.458,00 kuna, za postavljanje kamera na grobljima u iznosu 12.504,88 kuna te za nabavu komunalne opreme (traktorska kosilica, trimer, freza i ralica) u iznosu 93.695,00 kuna. 
U 2021. godini u izvještajnom razdoblju realizirani je projekt modernizacije nerazvrstanih cesta u naselju Koprivnički Bregi, izvršena su dodatna ulaganja na zgradama u vlasništvu Općine što je ujedno i razlog većeg odstupanja u odnosu na izvještajno razdoblje u 2022. godini. 
RAČUN FINANCIRANJA


	Evidentirani iznos na primicima od financijske imovine i zaduživanja (8) u 2021. godini u iznosu 2.000,00 kuna odnosi se na povrat stipendija studenata koji su odustali od školovanja te su temeljem Ugovora bili u obvezi vratiti primljenu stipendiju. U 2022. godini nije bilo primitaka po toj osnovi.

	Evidentirani iznos za izdatke na financijskoj imovini i otplate zajmova u iznosu 167.074,28 kuna odnosi se za povrat kratkoročnog zajma u Državni proračun za namirenje nedostajućih sredstava korištenih za izvršenje povrata na račun poreza i prireza na dohodak. Zajam je vraćen u 4 obroka u 2022. godini.

U Koprivničkim Bregima, 30. rujna 2022.
 

OPĆINSKI NAČELNIK:
Mato Kuzminski

